CELEX: 32016D0169
Language: hu
Date: 2016-02-05 00:00:00
Title: A Bizottság (EU) 2016/169 végrehajtási határozata (2016. február 5.) a 2010/221/EU határozatnak a víziállatokban előforduló egyes betegségek Írország, Finnország, Svédország és az Egyesült Királyság területére történő behurcolásának megelőzésére irányuló nemzeti intézkedések tekintetében történő módosításáról (az értesítés a C(2016) 605. számú dokumentummal történt) (EGT-vonatkozású szöveg)

9.2.2016   
            
            
               HU
            
            
               Az Európai Unió Hivatalos Lapja
            
            
               L 32/158
            
         A BIZOTTSÁG (EU) 2016/169 VÉGREHAJTÁSI HATÁROZATA
   (2016. február 5.)
   a 2010/221/EU határozatnak a víziállatokban előforduló egyes betegségek Írország, Finnország, Svédország és az Egyesült Királyság területére történő behurcolásának megelőzésére irányuló nemzeti intézkedések tekintetében történő módosításáról
   
      
         (az értesítés a C(2016) 605. számú dokumentummal történt)
      
   
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a tenyésztett víziállatokra és az azokból származó termékekre vonatkozó állat-egészségügyi követelményekről és a víziállatokban előforduló egyes betegségek megelőzéséről és az azok elleni védekezésről szóló, 2006. október 24-i 2006/88/EK tanácsi irányelvre (1) és különösen annak 43. cikke (2) bekezdésére,
   mivel:
   
               (1)
            
            
               A 2010/221/EU bizottsági határozat (2) engedélyezi egyes tagállamoknak, hogy egyes betegségek behurcolásának megakadályozására forgalombahozatali és behozatali korlátozásokat vezessenek be a víziállatok szállítmányaira, amennyiben bizonyították, hogy országuk területe, illetőleg egyes körülhatárolt területek mentesek az adott betegségtől, vagy hogy az adott betegség felszámolását vagy felügyeletét célzó programot hoztak létre. Az említett betegségek közül egy vagy több tekintetében jóváhagyott felszámolási programmal rendelkező tagállamok az említett határozat 3. cikke (2) bekezdésének megfelelően 2015. december 31-ig alkalmazhatják a forgalombahozatali és a behozatali korlátozásokat az érintett betegségek vonatkozásában.
            
         
               (2)
            
            
               A 2010/221/EU határozat úgy rendelkezik, hogy a határozat I. mellékletében felsorolt tagállamok, illetve azok részei mentesnek tekintendők az említett mellékletben felsorolt betegségektől. Emellett a határozat jóváhagyta az egyes tagállamok által a határozat II. mellékletében felsorolt területekre és betegségekre vonatkozóan elfogadott felszámolási programokat. A határozat jóváhagyta továbbá a III. mellékletben felsorolt területek tekintetében egyes tagállamok által elfogadott, az Ostreid herpeszvírus 1 μνar (OsHV-1 μVar) felügyeletére irányuló programokat.
            
         
               (3)
            
            
               Finnország a 2006/88/EK irányelv 43. cikkének megfelelően kérelmet nyújtott be a Bizottságnak a víziállatok szállítmányaira vonatkozó forgalombahozatali és behozatali korlátozás engedélyezése iránt annak érdekében, hogy megakadályozza a Salmonid alfavírus (a továbbiakban: SAV) behurcolását területének kontinentális részeire. Finnország elsősorban azzal indokolta kérelmét, hogy az SAV az arra érzékeny fajoknál súlyos halbetegségeket, többek között a hasnyálmirigy megbetegedését (PD) és álomkórt (SD) okozhat. E betegségek könnyen átadhatók, és bizonyítottan jelentős veszteségeket okoznak, különösen a lazacot (Salmo salar) tenyésztő gazdaságokban, de a szivárványos pisztráng (Oncorhynchus mykiss) és a sebes pisztráng (Salmo trutta) állományait is súlyosan érinthetik. Finnország az említett halfajok tekintetében – mind élelmiszer-előállítás, mind állomány-helyreállítás céljából – jelentős éves termelési mutatókkal rendelkezik. Az említett fajokat meg kell védeni az SAV behurcolása ellen.
            
         
               (4)
            
            
               Az Állat-egészségügyi Világszervezet (OIE) Víziállat-egészségügyi Kódexének meghatározása szerint az SAV-vel való fertőzés a Togaviridae családba tartozó Alphavirus nemzetség bármely alfajába tartozó SAV-vel való fertőzés. Az e típusú fertőzéseket 2014 óta kell bejelenteni az OIE-nek, és a patogén kimutatására és meghatározására szolgáló diagnosztikai módszereket az OIE-nek a víziállatok diagnosztikai vizsgálatáról szóló kézikönyve tartalmazza. Ezen túlmenően a Víziállat-egészségügyi Kódex konkrét ajánlásokat tartalmaz az SAV-től való mentesség státusának elérése és fenntartása tekintetében, valamint az olyan országból származó víziállatok és az azokból készült termékek behozatala és átszállítása vonatkozásában, amelyeket nem minősítettek SAV-től mentesnek.
            
         
               (5)
            
            
               Finnország tájékoztatást nyújtott a víziállat-betegségek ellenőrzésére és kötelező bejelentésére vonatkozó rendszeréről, továbbá ismertette felügyeleti rendszerét, dokumentálva, hogy az ország mely kontinentális részei mentesek az SAV-től. Ez az információ – amely megerősítette, hogy az SAV passzív felügyelete azóta működik, amióta 2010-ben a finn jogszabályok előírták kötelező bejelentését, valamint hogy 2013-tól 2014-ig több mint kétéves célzott felügyelet is megvalósult, továbbá hogy mindkét felügyelet az OIE által kiadott Víziállat-egészségügyi Kódex szerinti diagnosztikai módszereket alkalmazta – alátámasztja azt az értékelést, hogy Finnország kontinentális részei mentesek az SAV-től.
            
         
               (6)
            
            
               Finnország emellett ismertette a Norvégiával, Svédországgal és Oroszországgal közös vízgyűjtő területek SAV-ra vonatkozó epidemiológiai helyzetét, valamint az SAV-nak a part menti területekről Finnország kontinentális részeire való esetleges átterjedésének megelőzését célzó biobiztonsági intézkedéseket. Az információk tanúsága szerint az alkalmazott intézkedések megfelelnek az OIE ajánlásainak, tehát alátámasztják azt az álláspontot, hogy Finnország kontinentális részei SAV-től mentesnek tekinthetők.
            
         
               (7)
            
            
               Mivel az OIE az SAV-t az egyes salmonid fajok súlyos fertőző betegségeként ismeri el, továbbá a Finnország által az SAV-vel kapcsolatos jelenlegi állat-egészségügyi státus, valamint az SAV Finnország kontinentális részeire való behurcolásának lehetséges gazdasági és ökológiai hatásai tekintetében benyújtott információk alapján a behurcolás megakadályozása érdekében indokolt jóváhagyni a 2006/88/EK irányelv 43. cikke szerinti egyes forgalombahozatali és behozatali korlátozások alkalmazását. Ennek megfelelően a salmonid alfavírust (SAV) fel kell venni a 2010/221/EU határozat I. mellékletébe Finnország területének kontinentális részei tekintetében.
            
         
               (8)
            
            
               Az Egyesült Királyság a 2010/221/EU határozat I. mellékletében OsHV-1μVar-tól mentesként szerepel Nagy-Britannia területe vonatkozásában, a következők kivételével: Whitstable Bay (Kent), Blackwater-torkolat és Crouch folyó (Essex), valamint Poole Harbour (Dorset).
            
         
               (9)
            
            
               Az Egyesült Királyság értesítette a Bizottságot, hogy a közelmúltban az OsHV-1μVar-t kimutatták a Roach folyóban (Essex), valamint egy Whitstable Bay-n kívüli területen, Kent északi partvidékén. Ezen túlmenően a Roach folyóban való kimutatást követően az epidemiológiai értékelés eredményeként Essexben a betegségtől nem mentes területi egységet kiterjesztik, belefoglalva a Blackwater és a Colne folyó betegségtől nem mentes meglévő területi egységét. Az Egyesült Királyság végezetül értesítette a Bizottságot az OsHV-1μVar-nak a Teign folyóban (Devon) való kimutatásáról. Ezek a területek ennélfogva a továbbiakban nem tekinthetők az említett betegségtől menteseknek. Az Egyesült Királyság OsHV-1μVar-tól mentesként elismert területének földrajzi kijelölését ennek megfelelően módosítani kell.
            
         
               (10)
            
            
               Svédország területének szárazföldi részei a 2010/221/EU határozat II. mellékletében jóváhagyott felszámolási programmal rendelkező területként vannak feltüntetve a bakteriális vesebetegséget (a továbbiakban: BKD) illetően. Hasonlóképpen Svédország területének tengerparti részei az említett mellékletben jóváhagyott felszámolási programmal rendelkező területként vannak feltüntetve a fertőző hasnyálmirigy-elhalást (a továbbiakban: IPN) illetően.
            
         
               (11)
            
            
               Svédországnak a Bizottsághoz benyújtott jelentése szerint az elmúlt három évben a jóváhagyott felügyeleti program által érintett területeken végzett ellenőrzések során csupán öt gazdaság BKD-re vonatkozó tesztje lett pozitív. E gazdaságokat jelenleg ellenőrzési és felszámolási intézkedéseknek vetik alá a betegségtől mentes státus elérése érdekében. A gazdaságok helyzetének nyomon követése, valamint a BKD-program egészének általános értékelése érdekében Svédország kérte annak az időszaknak a kiterjesztését, amely során a 2010/221/EU határozatban foglaltak szerint az érintett betegség vonatkozásában forgalombahozatali és behozatali korlátozásokat alkalmazhat. A program eredményeit figyelembe véve a hosszabbítás helyénvaló.
            
         
               (12)
            
            
               Az IPN tekintetében Finnország és Svédország korábban a betegségre vonatkozó felügyeleti és felszámolási programok további megközelítésének és hatályának értékelését kérte a Bizottságtól. Az IPN jelenlegi definíciója szerint az IPN-vírus nemzetségébe tartozó valamennyi csoportot magában foglalja. Jelenlegi ismereteink szerint Európában csak az IPN-vírus 5. nemzetségcsoportjának törzsei okoznak elhullást és klinikai betegséget a tenyésztett lazacfélékben. Ezért a felszámolási programoknak nem kellene kiterjedniük a többi nemzetségcsoportra. E kérdésben mindazonáltal csak átfogó tudományos értékelés alapján hozható döntés. Eddig nem került ilyen értékelésre sor. Egy ilyen értékelés végrehajtásáig helyénvaló meghosszabbítani Svédország jelenlegi IPN-felszámolási programját és ennek következtében a 2010/221/EU határozatban foglaltak szerinti forgalombahozatali és behozatali korlátozások alkalmazásának lehetőségét.
            
         
               (13)
            
            
               A nemzeti intézkedéseknek alávethető átvihető betegségek értékelését a Bizottság az állategészségügyre vonatkozó, tervezett új uniós jogszabály keretében fogja elvégezni. Ennek fényében helyénvaló meghosszabbítani a 2010/221/EU határozat 3. cikke (2) bekezdésében foglalt határidőt egyes nemzeti rendelkezések alkalmazásának jóváhagyása tekintetében mindaddig, amíg az érintett értékeléseket végrehajtják, és az új uniós állat-egészségügyi jogszabály hatályba lép, amire előreláthatólag 2021-ben kerül sor.
            
         
               (14)
            
            
               A 2010/221/EU határozat III. melléklete az OsHV-1μVart illetően jelenleg Írország területének hét területi egységét sorolja fel jóváhagyott felügyeleti programmal rendelkező területként. Írország a közelmúltban értesítette a Bizottságot, hogy az OsHV-1μVart kimutatták Gweebara Bay-ben (2. területi egység) és Kenmare Bay-ben (7. területi egység). Ennek következtében e területi egységeket el kell hagyni a III. mellékletben felsorolt területek közül.
            
         
               (15)
            
            
               Írország továbbá nyilatkozatot nyújtott be az OsHV-1μVar betegségtől való mentesség tekintetében a 2010/221/EU határozat III. mellékletében felsorolt fennmaradó öt területi egység, valamint egy új A. területi egység vonatkozásában: Tralee Bay Hatchery. A minősítés megfelel a 2006/88/EK irányelvben a betegségtől mentes minősítésre vonatkozóan előírt követelményeknek. Ennek megfelelően Írország következő területi egységei: 1. területi egység: Sheephaven Bay, 3. területi egység: Killala Bay, Broadhaven Bay és Blacksod Bay, 4. területi egység: Streamstown Bay, 5. területi egység: Bertraghboy Bay és Galway Bay, 6. területi egység: Poulnashaary Bay és A. területi egység: Tralee Bay Hatchery OsHV-1μVar-tól mentesnek tekintendők, ezért fel kell venni őket a 2010/221/EU határozat I. mellékletébe.
            
         
               (16)
            
            
               Mivel Írország nyilatkozata a 2010/221/EU határozat III. mellékletében felsorolt fennmaradó öt területi egység tekintetében alátámasztja a betegségtől való mentességet, az OsHV-1μVar felügyeletére vonatkozó, a betegségtől való mentesség alátámasztására szolgáló, az említett mellékletben feltüntetett program a továbbiakban nem alkalmazandó a felsorolt írországi területi egységekre. A III. mellékletben az Írországra vonatkozó részt ezért módosítani kell.
            
         
               (17)
            
            
               A 2010/221/EU határozat 3. cikkének (2) bekezdése a 2015. december 31-ig tartó időszakra korlátozza egyes, a 2006/88/EK irányelv 43. cikkének megfelelően hozott nemzeti intézkedések engedélyezését. Az intézkedések alkalmazásában bekövetkező bármely zavart elkerülendő a javasolt módosítások 2016. január 1-jétől alkalmazandók.
            
         
               (18)
            
            
               Az e határozatban előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,
            
         ELFOGADTA EZT A HATÁROZATOT:
   1. cikk
   A 2010/221/EU határozat 3. cikkének (2) bekezdésében a „2015. december 31-ig” szöveg helyébe a „2021. július 1-jéig” szöveg lép.
   2. cikk
   A 2010/221/EU határozat I. és III. melléklete helyébe az e határozat mellékletében szereplő szöveg lép.
   3. cikk
   Ezt a határozatot 2016. január 1-jétől kell alkalmazni.
   4. cikk
   Ennek a határozatnak a tagállamok a címzettjei.
   
      Kelt Brüsszelben, 2016. február 5-én.
      
         
            a Bizottság részéről
         
         Vytenis ANDRIUKAITIS
         
            a Bizottság tagja
         
      
   
   
      (1)  HL L 328., 2006.11.24., 14. o.
   
   
      (2)  A Bizottság 2010. április 15-i 2010/221/EU határozata a tenyésztett víziállatokban és a vadon élő víziállatokban előforduló egyes betegségek hatásának enyhítésére, a 2006/88/EK tanácsi irányelv 43. cikkével összhangban hozott nemzeti intézkedések jóváhagyásáról (HL L 98., 2010.4.20., 7. o.).
   
      MELLÉKLET
      A 2010/221/EU határozat a következőképpen módosul:
      
                  1.
               
               
                  A 2010/221/EU határozat I. melléklete helyébe a következő szöveg lép:
                  
                     „I. MELLÉKLET
                     
                        A táblázatban felsorolt betegségektől mentesnek tekintett és a 2006/88/EK irányelv 43. cikke (2) bekezdésével összhangban a betegségek behurcolásának megakadályozására irányuló nemzeti intézkedések meghozatalára felhatalmazott tagállamok és területek
                     
                     
                                 Betegség
                              
                              
                                 Tagállam
                              
                              
                                 Kód
                              
                              
                                 A jóváhagyott nemzeti intézkedések hatálya alá tartozó területek földrajzi meghatározása
                              
                           
                                 pontyfélék tavaszi virémiája (SVC)
                              
                              
                                 Dánia
                              
                              
                                 DK
                              
                              
                                 Az egész terület
                              
                           
                                 Írország
                              
                              
                                 IE
                              
                              
                                 Az egész terület
                              
                           
                                 Magyarország
                              
                              
                                 HU
                              
                              
                                 Az egész terület
                              
                           
                                 Finnország
                              
                              
                                 FI
                              
                              
                                 Az egész terület
                              
                           
                                 Svédország
                              
                              
                                 SE
                              
                              
                                 Az egész terület
                              
                           
                                 Egyesült Királyság
                              
                              
                                 UK
                              
                              
                                 Az Egyesült Királyság teljes területe;
                                 Guernsey, Jersey és a Man-sziget területe
                              
                           
                                 bakteriális vesebetegség (BKD)
                              
                              
                                 Írország
                              
                              
                                 IE
                              
                              
                                 Az egész terület
                              
                           
                                 Egyesült Királyság
                              
                              
                                 UK
                              
                              
                                 Észak-Írország területe;
                                 Guernsey, Jersey és a Man-sziget területe
                              
                           
                                 fertőző hasnyálmirigy-elhalás (IPN)
                              
                              
                                 Finnország
                              
                              
                                 FI
                              
                              
                                 A terület kontinentális részei
                              
                           
                                 Svédország
                              
                              
                                 SE
                              
                              
                                 A terület kontinentális részei
                              
                           
                                 Egyesült Királyság
                              
                              
                                 UK
                              
                              
                                 A Man-sziget területe
                              
                           
                                 
                                    Gyrodactylus salaris (GS)-fertőzés
                              
                              
                                 Írország
                              
                              
                                 IE
                              
                              
                                 Az egész terület
                              
                           
                                 Finnország
                              
                              
                                 FI
                              
                              
                                 A Tenojoki és a Näätämönjoki vízgyűjtő területei; a Paatsjoki, a Tuulomajoki és az Uutuanjoki vízgyűjtő területei pufferzónának számítanak.
                              
                           
                                 Egyesült Királyság
                              
                              
                                 UK
                              
                              
                                 Az Egyesült Királyság teljes területe;
                                 Guernsey, Jersey és a Man-sziget területe
                              
                           
                                 Ostreid herpeszvírus 1 μνar (OsHV-1 μVar)
                              
                              
                                 Írország
                              
                              
                                 IE
                              
                              
                                 1. területi egység: Sheephaven Bay
                                 3. területi egység: Killala Bay, Broadhaven Bay és Blacksod Bay
                                 4. területi egység: Streamstown Bay
                                 5. területi egység: Bertraghboy és Galway Bay
                                 6. területi egység: Poulnasharry Bay
                                 A. területi egység: Tralee Bay Hatchery
                              
                           
                                 Egyesült Királyság
                              
                              
                                 UK
                              
                              
                                 Nagy-Britannia területe, kivéve a Roach folyó, a Crouch folyó, a Blackwater-torkolat és a Colne folyó (Essex), Kent északi partvonala, Poole Harbour (Dorset) és a Teign folyó (Devon)
                                 Észak-Írország területe, kivéve Dundrum Bay, Killough Bay, Lough Foyle, Carlingford Lough és Strangford Lough
                                 Guernsey területe
                              
                           
                                 salmonid alfavírussal (SAV) való fertőzés
                              
                              
                                 Finnország
                              
                              
                                 FI
                              
                              
                                 A terület kontinentális részei”
                              
                           
               
            
                  2.
               
               
                  A 2010/221/EU határozat III. melléklete helyébe a következő szöveg lép:
                  
                     „III. MELLÉKLET
                     
                        Az Ostreid herpeszvírus 1 μνar (OsHV-1 μνar) felügyeletére irányuló programokkal rendelkező és a 2006/88/EK irányelv 43. cikke (2) bekezdésének megfelelően e betegség elleni védekezésre irányuló nemzeti intézkedések meghozatalára felhatalmazott tagállamok és azok területei
                     
                     
                                 Betegség
                              
                              
                                 Tagállam
                              
                              
                                 Kód
                              
                              
                                 A jóváhagyott nemzeti intézkedések hatálya alá tartozó területek földrajzi határainak megállapítása (tagállamok, övezetek és területi egységek)”